อารีพงศ์ ภู่ชอุ่ม

| อารีพงศ์ ภู่ชอุ่ม |
| --- | --- |

ประธานกรรมการสำนักงานพัฒนารัฐบาลดิจิทัล (องค์การมหาชน)
อยู่ในวาระ
เริ่มดำรงตำแหน่ง  10 กันยายน พ.ศ. 2562
ก่อนหน้า: ไชยเจริญ อติแพทย์
ปลัดกระทรวงพลังงาน
ดำรงตำแหน่ง 1 ตุลาคม พ.ศ. 2558 – 30 กันยายน พ.ศ. 2560  (1 ปี 365 วัน)
ก่อนหน้า: ดร.คุรุจิต นาครทรรพ
ถัดไป: ธรรมยศ ศรีช่วย
ดำรงตำแหน่ง 27 มิถุนายน พ.ศ. 2557 – 24 พฤษภาคม พ.ศ. 2558 (0 ปี 331 วัน)
ก่อนหน้า: สุเทพ เหลี่ยมศิริเจริญ
ถัดไป: ดร.คุรุจิต นาครทรรพ
ปลัดกระทรวงการท่องเที่ยวและกีฬา
ดำรงตำแหน่ง 14 กรกฎาคม พ.ศ. 2558 – 30 กันยายน พ.ศ. 2558  (0 ปี 78 วัน)
ก่อนหน้า: ดร.สุวัตร สิทธิหล่อ
ถัดไป: พงษ์ภาณุ เศวตรุนทร์
เลขาธิการคณะกรรมการพัฒนาระบบราชการ
ดำรงตำแหน่ง 25 พฤษภาคม พ.ศ. 2558 – 13 กรกฎาคม พ.ศ. 2558 (0 ปี 49 วัน)
ก่อนหน้า: พงษ์อาจ ตรีกิจวัฒนากุล (รักษาการ)
ถัดไป: ศ.พิเศษ ดร.ทศพร ศิริสัมพันธ์
ดำรงตำแหน่ง 11 ตุลาคม พ.ศ. 2556 – 26 มิถุนายน พ.ศ. 2557  (0 ปี 258 วัน)
ก่อนหน้า: ศ.พิเศษ ดร.ทศพร ศิริสัมพันธ์
ถัดไป: พงษ์อาจ ตรีกิจวัฒนากูล (รักษาการ)
ปลัดกระทรวงการคลัง
ดำรงตำแหน่ง 1 ตุลาคม พ.ศ. 2553 – 10 ตุลาคม พ.ศ. 2556  (3 ปี 283 วัน)
 
ข้อมูลส่วนบุคคล
เกิด: 20 กรกฎาคม พ.ศ. 2500 (67 ปี)
คู่สมรส: อลิสา ภู่ชอุ่ม

ผู้ช่วยศาสตราจารย์ อารีพงศ์ ภู่ชอุ่ม เกิดเมื่อวันที่ 20 ก.ค.2500 เกิดที่กรุงโตเกียว ประเทศญี่ปุ่น เรียนการศึกษาระดับประถมศึกษาและมัธยมศึกษาที่ โรงเรียนสาธิตจุฬาลงกรณ์มหาวิทยาลัย โดยจบรุ่นที่10 ของ โรงเรียนสาธิตจุฬาลงกรณ์มหาวิทยาลัย และจบการศึกษาระดับปริญญาตรี ปริญญาโท และ ปริญญาเอก จากประเทศสหรัฐอเมริกา ภายหลังเรียนจบปริญญาเอก ได้ทำงานที่แรกที่เป็นอาจารย์สอนที่ University of Saskatchewan ประเทศแคนาดาจนได้รับตำแหน่ง ผู้ช่วยศาสตราจารย์ เขาเดินทางกลับมาประเทศไทยและเข้ารับราชการที่แรกตำแหน่ง นักวิชาการคลัง 4 กองธนาธิการ กรมบัญชีกลาง รับตำแหน่งสำคัญอาทิ รองผู้อำนวยการ สำนักงานคณะกรรมการนโยบายรัฐวิสาหกิจ  ผู้อำนวยการสำนักงานคณะกรรมการนโยบายรัฐวิสาหกิจ กระทรวงการคลัง อธิบดีกรมสรรพสามิต กระทรวงการคลัง ปลัดกระทรวงการคลัง อาจารย์พิเศษวิทยาลัยป้องกันราชอาณาจักร สถาบันวิชาการป้องกันประเทศ สถาบันพระปกเกล้า
อารีพงศ์ ในระหว่างวิกฤตการณ์การเมืองไทย พ.ศ. 2556–2557 ดำรงตำแหน่งกรรมการในคณะกรรมการอำนวยการรักษาความมั่นคงภายในราชอาณาจักร ครั้งแรกระหว่างวนที่ 11 ตุลาคม ถึง 18 ตุลาคม พ.ศ. 2556  ครั้งที่สองระหว่างวันที่ 1 ธันวาคม พ.ศ. 2556 ถึง 31 ธันวาคม พ.ศ. 2556 ครั้งที่สามระหว่างวันที่ 1 มกราคม  ถึง 30 เมษายน พ.ศ. 2557 ในฐานะที่เป็นเลขาธิการสำนักงานคณะกรรมการพัฒนาระบบราชการ
ภายหลังการรัฐประหารในประเทศไทย พ.ศ. 2557 ดร.อารีพงศ์ รับตำแหน่ง เลขาธิการสำนักงานคณะกรรมการพัฒนาระบบราชการ ปลัดกระทรวงท่องเที่ยวและกีฬา และ กรรมการอิสระ บริษัท ปตท. จำกัด (มหาชน) ปัจจุบันดำรงตำแหน่งปลัดกระทรวงพลังงาน ประธานคณะกรรมการ บริษัท การบินไทย จำกัด (มหาชน) ประธานกรรมการในคณะกรรมการการไฟฟ้าฝ่ายผลิตแห่งประเทศไทย และ ประธานกรรมการในคณะกรรมการสถาบันบริหารกองทุนพลังงาน กรรมการในคณะกรรมการกฤษฎีกา (ประเทศไทย) กรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งนายกรัฐมนตรีที่ 210/2559
อารีพงศ์ เกษียณอายุราชการ ในวันที่ 1 ตุลาคม พ.ศ. 2560 ดร.อารีพงศ์ เป็นข้าราชการไทยที่ดำรงตำแหน่งปลัดกระทรวงถึง 3 กระทรวง ตลอดชีวิตการทำงานรับราชการ เขาสมรสกับ นางอลิสา ภู่ชอุ่ม หัวหน้ากลุ่มงานกิจกรรมและการเผยแพร่ สถาบันพิพิธภัณฑ์การเรียนรู้แห่งชาติ แต่ไม่มีบุตรและบุตรี
ภายหลังเกษียณอายุราชการได้รับการแต่งตั้ง เป็น กรรมการผู้ทรงคุณวุฒิในคณะกรรมการนโยบายการให้เอกชนร่วมลงทุนในกิจการของรัฐ  และประธานกรรมการในคณะกรรมการสำนักงานพัฒนารัฐบาลดิจิทัล (องค์การมหาชน)
ด้านรางวัลได้รับรางวัลศิษย์เกียรติยศ ประจำปีการศึกษา 2554 จากโรงเรียนสาธิตจุฬาลงกรณ์มหาวิทยาลัย